Anna Sui | Goed Wat Vir My Mooi
Posted by: schabbers | Oktober 19, 2009
Sy is 'n Amerikaanse modeontwerper wat van jongs af in klere-ontwerp belang gestel het. Deur die aanmoediging en met die hulp van haar twee vriendinne, Naomi Campbell en Linda Evangelista het sy 'n wegholsukses behaal met haar eerste modevertoning in 1991. Sy het haar eerste winkel oopgemaak in die New Yorkse Soho distrik. Die winkel met sy pers mure, rooi vloere en antieke swart meubels met Dolly Baby mannekynkoppe het kenmerkend geword van die winkels wat deesdae in 50 lande is.
In winkels dwarsoor Amerika, Europa, Asië en die Midde-Ooste kan hierdie talentvolle ontwerper se klere, parfuum, grimering, skoen-, handsak- en ander bykomstighede aangetref word. Selfs 'n Samsung Anna Sui selfoon is deesdae 'n gesogte modebykomstigheid!
My belangstelling in Anna Sui is egter net omdat ek 'n paar van haar miniatuur parfuumbotteltjies in my versameling het.